ai4bharat/Pralekha huggingface dataset:
কেন্দ্রীয়মন্ত্রিসভা
আমেদাবাদ, লক্ষ্ণৌ ও ম্যাঙ্গালুরু বিমানবন্দরগুলি সরকারি – বেসরকারি অংশীদারিত্বের মাধ্যমে লিজ দেওয়ার প্রস্তাবে মন্ত্রিসভার সায়
নয়াদিল্লি, ০৩ জুলাই, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে আজ আমেদাবাদ, লক্ষ্ণৌ ও ম্যাঙ্গালুরু বিমানবন্দরগুলি লিজ দেওয়ার ব্যাপারে ভারতের বিমানবন্দর কর্তৃপক্ষের প্রস্তাবটি অনুমোদিত হয়েছে। সরকারি-বেসরকারি অংশীদারিত্বে বিমানবন্দরগুলির কাজ চালানো, নিয়ন্ত্রণ ও উন্নয়নের জন্য সর্বোচ্চ দর দিয়েছে আদানী সংস্থা। নিলামের শর্ত অনুযায়ী এই সংস্থা আগামী ৫০ বছর এই তিনটি বিমানবন্দর নিয়ন্ত্রণের দায়িত্বে থাকবে।
প্রসঙ্গত, এই কর্মসূচিগুলি বিমানবন্দর চালনার কাজে দক্ষতা ও পেশাদারিত্ব আনবে। এছাড়া, এই সিদ্ধান্ত গ্রহণের ফলে সরকারি ক্ষেত্রে অতি প্রয়োজনীয় বেসরকারি বিনিয়োগও আসতে চলেছে। এর ফলে, ভারতের বিমানবন্দর কর্তৃপক্ষের আয় বৃদ্ধি হবে, যার ফলস্বরূপ আগামী দিনে দ্বিতীয় ও তৃতীয় শ্রেণীর শহরগুলিতে বিমানবন্দর কর্তৃপক্ষ আরও বেশি করে বিনিয়োগ করতে পারবে এবং সেসব স্থানে কর্মসংস্থান ও এর সংশ্লিষ্ট পরিকাঠামো গঠনের মতো অর্থনৈতিক বিকাশ ঘটবে।
CG/SC/SB
(Visitor Counter : 106
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ৩০ কোটির মাইলফলক ছাড়িয়েছে
দেশে গত ২৪ ঘণ্টায় ৬৪.৮৯ লক্ষ টিকাকরণ
দেশে গত ২৪ ঘণ্টায় নতুন করে আক্রান্তের সংখ্যা ৫৪ হাজার ৬৯
ভারতে সুস্পষ্টভাবে করোনায় আক্রান্তের সংখ্যা আরও কমে ৬ লক্ষ ২৭ হাজার ৫৭
দৈনিক-ভিত্তিতে সুস্থতার সংখ্যা লাগাতার ৪২ দিন আক্রান্তের সংখ্যার তুলনায় বেশি
জাতীয় স্তরে সুস্থতার হার বেড়ে ৯৬.৬১ শতাংশ
দৈনিক-ভিত্তিতে আক্রান্তের হার ২.৯১ শতাংশ, লাগাতার ১৭ দিন এই হার ৫ শতাংশের নীচে
নয়াদিল্লি, ২৪ জুন, ২০২১
ভারতের মোট টিকাকরণ বুধবার ৩০ কোটি ছাড়িয়ে যাওয়ায় সাফল্যের এক অনন্য মাইলফলক অর্জিত হয়েছে। আজ সকাল ৭টা পর্যন্ত পাওয়া প্রাথমিক তথ্যানুযায়ী ৩০ কোটি ১৬ লক্ষ ২৬ হাজার ২৮টি টিকার ডোজ দেওয়া হয়েছে। দেশে গত ২৪ ঘণ্টায় ৬৪ লক্ষ ৮৯ হাজার ৫৯৯টি টিকার ডোজ দেওয়া হয়েছে।
দেশে মোট টিকাকরণের পরিসংখ্যান নিম্নলিখিত :
|
|
স্বাস্থ্য কর্মী
|
|
প্রথম ডোজ
দ্বিতীয় ডোজ
|
|
১,০১,৫৮,৯১৫
৭১,৩২,৮৮৮
|
|
অগ্রভাগে থাকা করোনা-যোদ্ধা
|
|
প্রথম ডোজ
দ্বিতীয় ডোজ
|
|
১,৭৩,০৩,৬৫৮
৯১,৮৫,১০৬
|
|
১৮-৪৪ বছর বয়সী
|
|
প্রথম ডোজ
দ্বিতীয় ডোজ
|
|
৭,০৬,৬২,৬৬৫
১৫,০২,০৭৮
|
|
৪৫-৫৯ বছর বয়সী
|
|
প্রথম ডোজ
দ্বিতীয় ডোজ
|
|
৮,৩৯,৩৮,৬৮৩
১,৩৩,৫১,৪৮৮
|
|
৬০ বছরের বেশি বয়সী
|
|
প্রথম ডোজ
দ্বিতীয় ডোজ
|
|
৬,৬১,৬১,০০৪
২,২২,২৯,৫৪৩
|
|
মোট
|
|
|
|
৩০,১৬,২৬,০২৮
সর্বজনীন কোভিড-১৯ টিকাকরণ অভিযানের নতুন পর্যায়ের সূচনা হয়েছে গত ২১ জুন। কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ।
দেশে গত ২৪ ঘণ্টায় নতুন করে আক্রান্ত হয়েছেন, ৫৪ হাজার ৬৯ জন। এদিকে দেশে লাগাতার ১৭ দিন দৈনিক-ভিত্তিতে আক্রান্তের সংখ্যা ১ লক্ষের নীচে রয়েছে। কেন্দ্রীয় সরকারের পাশাপাশি, রাজ্য/কেন্দ্রশাসিত অঞ্চলগুলির নিরন্তর ও সহযোগিতামূলক প্রয়াসের ফলেই এই সাফল্য অর্জিত হয়েছে।
দেশে সুস্পষ্টভাবে করোনায় আক্রান্তের সংখ্যা লাগাতার নিম্নমুখী। আজ এই সংখ্যা কমে দাঁড়িয়েছে ৬ লক্ষ ২৭ হাজার ৫৭। আক্রান্তের সংখ্যায় নিম্নমুখী প্রবণতা অব্যাহত থেকে গত ২৪ ঘণ্টায় সুস্পষ্টভাবে করোনায় আক্রান্তের সংখ্যা আরও ১৬ হাজার ১৩৭টি কমেছে, যা দেশে মোট আক্রান্তের ২.০৮ শতাংশ।
কোভিড-১৯ সংক্রমণ থেকে ক্রমাগত সুস্থ হয়ে ওঠার ফলে দেশে দৈনিক-ভিত্তিতে সুস্থতার সংখ্যা লাগাতার ৪২ দিন আক্রান্তের সংখ্যার তুলনায় বেশি রয়েছে। এর ফলে, গত ২৪ ঘণ্টায় করোনা মুক্ত হয়েছেন ৬৮ হাজার ৮৮৫ জন।
দেশে গত ২৪ ঘণ্টায় দৈনিক আক্রান্তের সংখ্যার তুলনায় সুস্থতার সংখ্যা ১৪ হাজার ৮১৬টি বেশি।
মহামারীর শুরু থেকে মোট আক্রান্তের সংখ্যার মধ্যে এখনও পর্যন্ত আরোগ্যলাভ করেছেন ২ কোটি ৯০ লক্ষ ৬৩ হাজার ৭৪০ জন। একইভাবে, গত ২৪ ঘণ্টায় সুস্থ হয়ে উঠেছেন ৬৮ হাজার ৮৮৫ জন। এর ফলে, জাতীয় স্তরে সুস্থতার হার বেড়ে হয়েছে ৯৬.৬১ শতাংশ, যা লাগাতার বাড়ছে।
দেশে নমুনা পরীক্ষার সংখ্যা ক্রমাগত বৃদ্ধি পাওয়ায় গত ২৪ ঘণ্টায় ১৮ লক্ষ ৫৯ হাজার ৪৬৯টি নমুনা পরীক্ষা হয়েছে। এর ফলে, দেশে সামগ্রিকভাবে নমুনা পরীক্ষার সংখ্যা দাঁড়িয়েছে ৩৯ কোটি ৭৮ লক্ষ ৩২ হাজার ৬৬৭।
দেশে একদিকে নমুনা পরীক্ষার সংখ্যা বৃদ্ধি পাওয়ার পাশাপাশি, জাতীয় স্তরে সাপ্তাহিক-ভিত্তিতে আক্রান্তের সংখ্যা ক্রমাগত কমছে। সাপ্তাহিক-ভিত্তিতে আক্রান্তের হার ৩.০৪ শতাংশ। অন্যদিকে, দৈনিক-ভিত্তিতে আক্রান্তের হার ২.৯১ শতাংশ। দৈনিক-ভিত্তিতে আক্রান্তের হার লাগাতার ১৭ দিন ৫ শতাংশের নীচে রয়েছে।
CG/BD/SB
(Visitor Counter : 166
স্বরাষ্ট্র মন্ত্রক
কেন্দ্রীয় স্বরাষ্ট্র প্রতিমন্ত্রী শ্রী অজয় কুমার মিশ্র নতুন দিল্লিতে সিআইএসও/সিআরওএস/মধ্যস্থতাকারীদের জাতীয় সম্মেলনের উদ্বোধন করেছেন
নতুন দিল্লি, ৯ সেপ্টেম্বর, ২০২১
কেন্দ্রীয় স্বরাষ্ট্র প্রতিমন্ত্রী শ্রী অজয় কুমার মিশ্র নতুন দিল্লিতে সিআইএসও/সিআরওএস/মধ্যস্থতাকারীদের জাতীয় সম্মেলনের উদ্বোধন করেছেন । শ্রী অজয় কুমার মিশ্র তার উদ্বোধনী ভাষণে ন্যাশনাল সাইবার ক্রাইম রিসার্চ অ্যান্ড ইনোভেশন সেন্টার এর সক্রিয় ভূমিকা পালন এবং সাইবার অপরাধ ও সাইবার নিরাপত্তার সমস্যা মোকাবেলায় আইন প্রণয়ণকারী সংস্থা গুলির ক্ষমতা বৃদ্ধির ক্ষেত্রে পুলিশ গবেষণা ও উন্নয়ন ব্যুরো এর আধুনিক বিভাগের উল্লেখযোগ্য কাজের ভূয়সী প্রশংসা করেন।তিনি বলেন সাইবার অপরাধ রোধ ও তদন্ত চালানো একটি চ্যালেঞ্জিং কাজ। একদিকে যেমন সাইবার স্পেস মানুষের জীবনে ইতিবাচক প্রভাব ফেলেছে ও সাইবার প্রযুক্তির উপর নির্ভরতা বাড়িয়ে তুলেছে, তেমনই অন্যদিকে নিরাপত্তা সম্পর্কিত নানান সমস্যা সম্মুখীন করে তুলেছে।তাই সাইবার অপরাধের বিরুদ্ধে লড়াই করার জন্য প্রস্তুতি বিশ্ব মানের থাকা দরকার বলে তিনি জানান। প্রধানমন্ত্রী শ্রী নরেন্দ্র মোদী এবং কেন্দ্রীয় স্বরাষ্ট্রমন্ত্রী মন্ত্রী শ্রী অমিত শাহের নির্দেশে তথ্য প্রযুক্তি আইনে সংশোধন করে সাইবার অপরাধের বিরুদ্ধে লড়াইয়ে এক নতুন এবং শক্তিশালী ইকো ব্যবস্থাপনা তৈরি করা হয়েছে বলেও শ্রী মিশ্র জানান।এদিনের অনুষ্ঠানে বিপিআর অ্যান্ড ডি-এর মহানির্দেশক শ্রী বালাজি শ্রীবাস্তব সাইবার অপরাধের বিষয়ে তদন্ত, ডিজিটাল ফরেনসিক এবং সাইবার অপরাধ প্রতিরোধের বিষয়ে বক্তব্য রাখেন।
কেন্দ্রীয় স্বরাষ্ট্র মন্ত্রক  দেশের জন্য একটি নিরাপদ সাইবার স্পেস সুনিশ্চিত করতে সক্রিয়ভাবে কাজ করে চলেছে। সাইবার অপরাধ এবং সাইবার নিরাপত্তার সমস্যা বিরুদ্ধে লড়াই করার জন্য মন্ত্রক ২০১৮ সালে ইন্ডিয়ান সাইবার ক্রাইম কোঅর্ডিনেশন সেন্টার নামে এক বিশেষ ইউনিট প্রতিষ্ঠা করে ।এই ইউনিট ২০১৯ সালে সাইবার ক্রাইম রিপোর্টিং পোর্টালটি চালু করে।এছাড়াও আর্থিক জালিয়াতি রুখতে ইন্ডিয়ান সাইবার ক্রাইম কোঅর্ডিনেশন সেন্টার জাতীয় হেল্পলাইন নম্বর- ১৫৫২৬০ চালু করেছে।
CG/SS
(Visitor Counter : 131
প্রধানমন্ত্রীরদপ্তর
পণ্ডিত দীনদয়াল উপাধ্যায়কে তাঁর পুণ্যতিথিতে শ্রদ্ধা জানিয়েছেন প্রধানমন্ত্রী
নয়াদিল্লি, ১১ ফেব্রুয়ারি, ২০২২
পণ্ডিত দীনদয়াল উপাধ্যায়কে তাঁর পুণ্যতিথিতে প্রধানমন্ত্রী শ্রী নরেন্দ্র মোদী বিনম্র শ্রদ্ধা জানিয়েছেন।
এক ট্যুইটে প্রধানমন্ত্রী বলেছেন, “পণ্ডিত দীনদয়াল উপাধ্যায়ের সমগ্র জীবন ছিল সকলের কল্যাণ ও সকলের সুখের উপর ভিত্তি করে। তাঁর অখন্ড মানবতাবাদের আদর্শ কেবল ভারতেই নয়, বরং সারা দুনিয়ায় বহু সমস্যার নিরসন করতে পারে। তাঁর পুণ্যতিথিতে বিনম্র শ্রদ্ধা জানাই”।
CG/BD/SB
(
স্বরাষ্ট্র মন্ত্রক
পুরীর রথ যাত্রার অনুমতির বিষয়ে সুপ্রিম কোর্টের সিদ্ধান্তকে স্বাগত জানিয়েছেন কেন্দ্রীয় স্বরাষ্ট্র মন্ত্রী শ্রী অমিত শাহ
নয়াদিল্লি, ২২ জুন, ২০২০
কেন্দ্রীয় স্বরাষ্ট্র মন্ত্রী শ্রী অমিত শাহ পুরীর রথ যাত্রার অনুমতির বিষয়ে সুপ্রিম কোর্টের সিদ্ধান্তকে স্বাগত জানিয়েছেন। একাধিক ট্যুইট বার্তায় শ্রী শাহ বলেছেন, “আজকের দিনটি আমাদের সকলের বিশেষত, আমাদের ওড়িশার ভাই-বোনেদের পাশাপাশি মহাপ্রভু শ্রী জগন্নাথজির ভক্তদের জন্য একটি বিশেষ দিন। রথ যাত্রা হবে তা নিশ্চিত করার জন্য মহামান্য সুপ্রিম কোর্টের সিদ্ধান্তে দেশবাসী আনন্দিত।”
শ্রী অমিত শাহ আরও বলেছেন, “এটি আমাকে এবং সারা ভারতবর্ষের কোটি কোটি ভক্তকে খুশি করে তোলে যে প্রধানমন্ত্রী শ্রী নরেন্দ্র মোদী কেবল ভক্তদের অনুভূতিই বুঝতে পারেননি, বরং মহান পূণ্যভূমিতে আমাদের ঐতিহ্যগুলি পালনের বিষয় নিশ্চিত করার ক্ষেত্রে পরামর্শও দিয়েছেন।”
শ্রী শাহ বলেন, এই বিষয়টি সমাধানের জন্য সংশ্লিষ্ট কর্তৃপক্ষকে জরুরি আলোচনা করা হয়েছিল। তিনি বলেন, “গত সন্ধ্যায় প্রধানমন্ত্রীর নির্দেশ অনুসারে আমি গজপতি মহারাজজি  এবং পুরীর শ্রদ্ধেয় শঙ্করাচার্যজির সঙ্গে কথা বলেছিলাম ও রথ যাত্রা সম্পর্কে তাঁদের মতামত চেয়েছিলাম। আজ সকালে প্রধানমন্ত্রীর নির্দেশে সলিসিটর জেনারেলের সঙ্গেও কথা বলেছি।”
কেন্দ্রীয় স্বরাষ্ট্র মন্ত্রী বলেন, “বিষয়টির গুরুত্ব ও তাৎপর্য বিবেচনা করে সুপ্রিম কোর্টের অবকাশকালীন বেঞ্চের সামনে উপস্থাপন করা হয়েছিল এবং আজ বিকেলে শুনানি হয়েছে। এর ফলে, সুপ্রিম কোর্টের এই গুরুত্বপূর্ণ সিদ্ধান্ত গ্রহণের পথ সুগম হয়েছে।”
শ্রী অমিত শাহ বলেন, “ওড়িশাবাসীকে অভিনন্দন। জয় জগন্নাথ!”
(CG/SS/DM
প্রধানমন্ত্রীরদপ্তর
বর্তমান কোভিড-১৯ পরিস্থিতির পর্যালোচনার লক্ষ্যে এক উচ্চ পর্যায়ের বৈঠকে মিলিত হলেন প্রধানমন্ত্রীর প্রিন্সিপাল সচিব
নয়াদিল্লি, ১৯ এপ্রিল, ২০২৩
সাম্প্রতিককালে দেশে কোভিড-১৯ এ আক্রান্ত হওয়ার ঘটনা বৃদ্ধি পাওয়ায় প্রধানমন্ত্রীর প্রিন্সিপাল সচিব ডঃ পি কে মিশ্র কোভিড-১৯ পরিস্থিতি পর্যালোচনার উদ্দেশ্যে আজ এক উচ্চ পর্যায়ের বৈঠকে মিলিত হন। স্বাস্থ্য পরিকাঠামো, পরিবহণ, ওষুধপত্র, টিকাকরণ অভিযান ইত্যাদির প্রস্তুতি নিয়ে তিনি আলোচনা করেন সংশ্লিষ্ট কর্মী ও আধিকারিকদের সঙ্গে। কোভিড-১৯ পরিস্থিতির মোকাবিলায় যাবতীয় প্রস্তুতির কাজ সেরে ফেলা সম্পর্কেও বৈঠকে আলোচনা হয়।
এই গুরুত্বপূর্ণ বৈঠকে অন্যান্যদের মধ্যে উপস্থিত ছিলেন ক্যাবিনেট সচিব শ্রী রাজীব গৌবা, নীতি আয়োগের সদস্য ডঃ বিনোদ পল, কেন্দ্রীয় অর্থ সচিব শ্রী পি ভি সোমনাথন, স্বাস্থ্য ও পরিবার কল্যাণ সচিব শ্রী রাজেশ ভূষণ, ফার্মাসিউটিক্যাল দপ্তরের সচিব শ্রীমতী এস অপর্ণা, অসামরিক বিমান পরিবহণ সচিব শ্রী রাজীব বনসল, আয়ুষ সচিব শ্রী রাজেশ কোটেচা, ডিএইচআর সচিব তথা আইসিএমআর – এর অধিকর্তা শ্রী রাজীব বহল, জীব প্রযুক্তি দপ্তরের সচিব শ্রী রাজেশ এস গোখেল এবং তথ্য ও সম্প্রচার মন্ত্রকের সচিব শ্রী অপূর্ব চন্দ্র।
বৈঠকে বিশ্বের কোভিড-১৯ পরিস্থিতির বিষয়ে একটি উপস্থাপনা পেশ করেন স্বাস্থ্য ও পরিবার কল্যাণ সচিব শ্রী রাজেশ ভূষণ। তিনি জানান, দেশে বর্তমানে কেরল, দিল্লি, মহারাষ্ট্র, হরিয়ানা, উত্তরপ্রদেশ, তামিলনাডু, কর্ণাটক ও রাজস্থান – এই ৮টি রাজ্যে কোভিড-১৯ সংক্রমণ দ্রুত ছড়িয়ে পড়েছে। কোভিড-১৯ এ আক্রান্ত হওয়ার ক্ষেত্রে পজিটিভিটির হার হঠাৎ করে বৃদ্ধি পাওয়ার ঘটনার দিকেও দৃষ্টি আকর্ষণ করেন তিনি।
পরিস্থিতির সার্বিক মোকাবিলায় টিকাকরণ অভিযানকে আরও জোরদার করে তোলার উপরও বৈঠকে গুরুত্ব আরোপ করা হয়। প্রধানমন্ত্রী শ্রী নরেন্দ্র মোদীর নির্দেশ অনুসারে, সারা দেশে ব্যবহারিক পরিকাঠামো ঠিক মতো কাজ করছে কিনা, সে সম্পর্কে নিশ্চিত হওয়ার জন্য মক ড্রিলেরও ব্যবস্থা করা হয়েছে বলে বৈঠকে জানানো হয়।
স্বাস্থ্য সচিব তাঁর বক্তব্যে রাজ্যগুলিকে সতর্ক করে দেওয়ার কথা উল্লেখ করেন। তিনি বলেন, বিভিন্ন রাজ্যে কোভিড ভ্যাকসিন ডোজ যাতে নাগরিকরা সম্পূর্ণ করেন, সে সম্পর্কে নিশ্চিত হওয়া প্রয়োজন। বেসরকারি হাসপাতালগুলিতেও টিকাকরণ অভিযানে পুনরায় সামিল করার পরামর্শ দেওয়া হয় এদিনের বৈঠকে।
বিস্তারিত উপস্থাপনা ও আলোচনার শেষে ডঃ পি কে মিশ্র বলেন যে, স্থানীয়ভাবে কোভিড পরিস্থিতির মোকাবিলায় পর্যাপ্ত স্বাস্থ্য পরিকাঠামো বিভিন্ন রাজ্যে রয়েছে কিনা, সে সম্পর্কেও নিশ্চিত হওয়া প্রয়োজন। জেলা ও মহকুমা পর্যায়ে স্বাস্থ্য পরিকাঠামোকে কাজে লাগানোর জন্য রাজ্যগুলিকে পরামর্শ দেওয়া যেতে পারে বলে বৈঠকে মতপ্রকাশ করা হয়।
ডঃ পি কে মিশ্র বলেন, ৫ দফা কৌশল সূত্রের উপর নির্ভর করে পরিস্থিতির মোকাবিলা করা প্রয়োজন। এই ৫টি সূত্র হ’ল – পরীক্ষা, চিহ্নিতকরণ, চিকিৎসা, টিকাকরণ এবং আচরণগত পরিবর্তন। তিনি সংশ্লিষ্ট কর্মী ও আধিকারিকদের পরামর্শ দেন কোভিড-১৯ পরিস্থিতির উপর বিশেষ নজর রাখার জন্য।
PG/SKD/SB
(
স্বাস্থ্যওপরিবারকল্যাণমন্ত্রক
ভারতে ক্রমবর্ধমান ভাবে এ পর্যন্ত ১০৮.২১ কোটি করোনা প্রতিষেধক টিকা দেওয়া হয়েছে
আরোগ্যের হার বর্তমানে হয়েছে ৯৮.২৪ শতাংশ, যা মার্চ-২০২০'র পর সর্বাধিক
গত ২৪ ঘণ্টায় নতুন করে আক্রান্তের সংখ্যা দাঁড়িয়েছে ১০ হাজার ৮৫৩
ভারতে সুস্পষ্টভাবে আক্রান্তের সংখ্যা ১,৪৪,৮৪৫ যা বিগত ২৬০ দিনে সর্বনিম্ন
সাপ্তাহিক ভাবে আক্রান্তের হার  বিগত ৪৪ দিন ধরে যা ২ শতাংশের নিচে
নতুন দিল্লি, ০৭ নভেম্বর, ২০২১
সারাদেশে গত ২৪ ঘন্টায় ২৮ লক্ষ ৪০ হাজার ১৭৪ জনকে টিকা দেওয়া হয়েছে। কোভিড-১৯ টিকাকরণ কর্মসূচির উল্লেখযোগ্যভাবে অগ্রগতি হয়ে সামগ্রিকভাবে ১০৮.২১ কোটি অতিক্রম করেছে।
এ পর্যন্ত পাওয়া তথ্য অনুযায়ী দেশে মোট এপর্যন্ত সামগ্রিকভাবে ১০৮ কোটি ২১ লক্ষ ৬৬ হাজার ৩৬৫ জনকে টিকা প্রদান করা হয়েছে। আজ সকাল ৭ টা পর্যন্ত এই রিপোর্ট পাওয়া গেছে।
এদিকে আজ সকাল ৭ টা পর্যন্ত পাওয়া রিপোর্টে জানা গেছে-
ভারতে এ পর্যন্ত ১ কোটি ০৩ লক্ষ ৭৯ হাজার ৫৭৬ জন স্বাস্থ্যকর্মী প্রথম ডোজ এবং ৯২ লক্ষ ৬৩ হাজার ৩২৬ জন কর্মী দ্বিতীয় ডোজ পেয়েছেন। অন্যদিকে, করোনার বিরুদ্ধে লড়াইয়ে অগ্রভাগে থাকা ১ কোটি ৮৩ লক্ষ ৭২ হাজার ৫৭৩ জন কর্মী প্রথম ডোজ এবং ১ কোটি ৬০ লক্ষ ২৭ হাজার ৫৬৫ জন কর্মী দ্বিতীয় ডোজ পেয়েছেন। একইভাবে, ১৮-৪৪ বছর বয়সী ৪২ কোটি ৩৯ লক্ষ ১৮ হাজার ৩২২ জন প্রথম ডোজ এবং ১৫ কোটি ০৩ লক্ষ ৭৬ হাজার ২১২ জন দ্বিতীয় ডোজ পেয়েছেন। অন্যদিকে, ৪৫-৫৯ বছর বয়সী ১৭ কোটি ৬২ লক্ষ ২৪ হাজার ৬৮২ জন প্রথম ডোজ এবং ৯ কোটি ৮৯ লক্ষ ৯৮ হাজার ৫৮৫ জন দ্বিতীয় ডোজ পেয়েছেন।
এছাড়াও, ৬০ বছরের বেশি বয়সী ১১ কোটি ০৫ লক্ষ ৩৪ হাজার ৯৪২ জন প্রথম ডোজ পেয়েছেন।
দ্বিতীয় ডোজ পেয়েছেন ৬ কোটি ৮০ লক্ষ ৭০ হাজার ৫৮২ জন।
অর্থাৎ মোট ১০৮ কোটি ২১ লক্ষ ৬৬ হাজার ৩৬৫ জন টিকার ডোজ পেয়েছেন।
করোনা প্রতিষেধক টিকা দান অভিযান নতুন পর্যায়ে সর্বজনীনভাবে ২১ জুন, ২০২১ থেকে শুরু হয়েছে। এই অভিযানকে সঠিকভাবে এগিয়ে নিয়ে যেতে ভারত সরকার বদ্ধপরিকর।
গত ২৪ ঘন্টায় সারাদেশে মোট ১২ হাজার ৪৩২ জন রোগী আরোগ্য হয়ে উঠেছেন।
করোনার জনিত অতিমারির শুরু থেকে এ পর্যন্ত ৩ কোটি, ৩৭ লক্ষ, ৪৯ হাজার ৯০০ জন আরোগ্য হয়ে উঠেছেন। আরোগ্যের হার বর্তমানে দাঁড়িয়েছে ৯৮.২৪ শতাংশ। যা মার্চ-২০২০'র পর থেকে সর্বোচ্চ।
দেশে গত ২৪ ঘন্টায় ১০ হাজার ৮৫৩ জন নতুন করে আক্রান্ত হয়েছেন। বিগত ১৩৩ দিন ধরে দৈনিক আক্রান্তের হার ৫০ হাজারের নিচে রয়েছে। এজন্য কেন্দ্রীয় সরকারের পাশাপাশি রাজ্য এবং কেন্দ্রশাসিত অঞ্চলগুলির সরকারের ঐকান্তিক প্রচেষ্টা রয়েছে।
দেশে সুস্পষ্টভাবে আক্রান্তের সংখ্যা বর্তমানে দাঁড়িয়েছে ১ লক্ষ ৪৪ হাজার ৮৪৫। যা বিগত ২৬০ দিনের মধ্যে সর্বনিম্ন। বর্তমানে সুস্পষ্টভাবে আক্রান্তের পরিমাণ ০.৪২ শতাংশ। মার্চ-২০২০-র পর যা সর্বনিম্ন।
গত ২৪ ঘন্টায় দেশে মোট ৯,১৯,৯৯৬ টি নমুনা পরীক্ষা হয়েছে। এছাড়া সারাদেশে এ পর্যন্ত ৬১ কোটি ৪৮ লক্ষ  নমুনা পরীক্ষা হয়েছে।
বর্তমানে সাপ্তাহিক ভিত্তিতে আক্রান্তের হার ১.২৮ শতাংশ। যা বিগত ৪৪ দিন ধরে ২ শতাংশের নিচে। দৈনিক ভিত্তিতে এই হার আজ ১.১৮ শতাংশ। দৈনিক ভিত্তিতে আক্রান্তের হার গত ৩৪ দিন ধরে ২ শতাংশের নিচে রয়েছে। অন্যদিকে, দৈনিক ভিত্তিতে এই আক্রান্তের হার গত ৬৯ দিন ধরে ৩ শতাংশের নিচে রয়েছে।
CG/ SB
(Visitor Counter : 96
অর্থমন্ত্রক
স্থানীয় স্বশাসিত সংস্থাগুলিকে গত ৩১ মার্চ পর্যন্ত ৪,৬০৮ কোটি টাকা অনুদান গ্রামাঞ্চলীয় স্বশাসিত সংস্থাগুলি ২,৬৬০ কোটি টাকা এবং শহরাঞ্চলীয় স্বশাসিত সংস্থাগুলি ১,৯৪৮ কোটি টাকা পেয়েছে ২০২০-২১-এ গ্রামাঞ্চলীয় স্বশাসিত সংস্থাগুলিকে ৬০,৭৫০ কোটি টাকা এবং শহরাঞ্চলীয় স্বশাসিত সংস্থাগুলিকে ২৬,৭১০ কোটি টাকা দেওয়া হয়েছে
নয়াদিল্লি, ২ এপ্রিল, ২০২১
স্থানীয় স্বশাসিত সংস্থাগুলিকে অনুদান সহায়তা হিসেবে অর্থ মন্ত্রকের ব্যয়বরাদ্দ দপ্তর গত বুধবার ৪,৬০৮ কোটি টাকা দিয়েছে। গ্রামাঞ্চলীয় স্থানীয় স্বশাসিত সংস্থা এবং শহরাঞ্চলীয় স্থানীয় স্বশাসিত সংস্থা উভয়ের জন্যই অনুদান হিসেবে এই অর্থ দেওয়া হয়েছে। মোট প্রদেয় অনুদান অর্থের ২,৬৬০ কোটি টাকা গ্রামাঞ্চলীয় স্থানীয় স্বশাসিত সংস্থাগুলি এবং ১,৯৪৮ কোটি টাকা শহরাঞ্চলীয় স্থানীয় স্বশাসিত সংস্থাগুলির জন্য বরাদ্দ করা হয়েছে। উল্লেখ করা যেতে পারে, পঞ্চদশ অর্থ কমিশনের সুপারিশ অনুযায়ী স্থানীয় স্বশাসিত সংস্থাগুলিকে এই অনুদান।
২০২০-২১ অর্থবর্ষে অর্থ মন্ত্রক স্থানীয় স্বশাসিত সংস্থাগুলির উন্নয়নমূলক কাজকর্মে ২৮টি রাজ্য মোট ৮৭,৪৬০ কোটি টাকা দিয়েছে। এর মধ্যে ৬০,৭৫০ কোটি টাকা দেওয়া হয়েছে গ্রামাঞ্চলীয় স্থানীয় স্বশাসিত সংস্থাগুলিকে এবং অবশিষ্ট ২৬,৭১০ কোটি টাকা দেওয়া হয়েছে শহরাঞ্চলীয় স্থানীয় স্বশাসিত সংস্থাগুলির জন্য।
গ্রামাঞ্চলীয় স্থানীয় স্বশাসিত সংস্থাগুলিকে প্রদেয় অর্থ ত্রিস্তরীয় পঞ্চায়েত ব্যবস্থার ক্ষেত্রে খরচ করা যাবে। এই ত্রিস্তরীয় ব্যবস্থায় গ্রাম, ব্লক ও জেলাগুলিকেও অন্তর্ভুক্ত করা হয়েছে। গ্রামাঞ্চলীয় স্থানীয় স্বশাসিত সংস্থাগুলির জন্য বরাদ্দকৃত অনুদান আংশিক ভিত্তিতে বা সামগ্রিকভাবে দেওয়া হয়ে থাকে। এই অর্থ গ্রামাঞ্চলীয় স্বশাসিত সংস্থাগুলি নির্দিষ্ট অঞ্চলভিত্তিক উন্নয়নের কাজে খরচ করতে পারে। অন্যদিকে, ‘টায়েড গ্র্যান্ট’ বা সামগ্রিক অনুদান হিসেবে যে অর্থ দেওয়া হয় তা প্রকাশ্য স্থানে শৌচকর্ম বন্ধ, পানীয় জল সরবরাহ, বৃষ্টির জল সংরক্ষণ এবং জলসম্পদের পুনর্ব্যবহারের মতো ক্ষেত্রে ব্যবহার করা যায়। ২০২০-২১ অর্থবর্ষে গ্রামাঞ্চলীয় স্থানীয় স্বশাসিত সংস্থাগুলিকে মৌলিক অনুদান হিসেবে ৩২,৭৪২ কোটি ৫০ লক্ষ টাকা এবং সামগ্রিকভাবে গ্রামাঞ্চলীয় স্বশাসিত সংস্থাগুলিকে ২৮,০০৭ কোটি ৫০ লক্ষ টাকা দেওয়া হয়েছে।
শহরাঞ্চলীয় স্থানীয় স্বশাসিত সংস্থাগুলির ক্ষেত্রে দুটি পৃথক বিভাগে অনুদানের অর্থ মঞ্জুর করা হয়। ১০ লক্ষের বেশি জনসংখ্যাবিশিষ্ট শহরগুলি এবং ১০ লক্ষের কম জনসংখ্যাবিশিষ্ট শহরগুলির ক্ষেত্রে এই অর্থ ব্যবহার করা হয়। মন্ত্রক ২০২০-২১ অর্থবর্ষে ১০ লক্ষের বেশি জনসংখ্যাবিশিষ্ট শহরগুলির স্থানীয় স্বশাসিত সংস্থাগুলিকে ৮,৩৫৭ কোটি টাকা এবং ১০ লক্ষের কম জনসংখ্যাবিশিষ্ট শহরগুলির স্থানীয় স্বশাসিত সংস্থাগুলিকে ১৮,৩৫৪ কোটি টাকা দিয়েছে। উল্লেখ করা যেতে পারে গত বুধবার ১০ লক্ষের বেশি জনসংখ্যাবিশিষ্ট শহরগুলির স্থানীয় স্বশাসিত সংস্থাগুলিকে ১,৮২৪ কোটি টাকা দেওয়া হয়েছে। এই অর্থ শহর-কেন্দ্রিক এবং নির্দিষ্ট এলাকাভিত্তিক বায়ুর গুণমান বজায় রাখার কাজে ব্যবহার করা যায়। কেন্দ্রীয় পরিবেশ, বন ও জলবায়ু পরিবর্তন মন্ত্রক শহরগুলির বায়ুর গুণমান বজায় রাখার ক্ষেত্রে নজরদারি করে থাকে।
স্থানীয় স্বশাসিত সংস্থাগুলিকে বরাদ্দকৃত অনুদানের অর্থ সংশ্লিষ্ট রাজ্যকে ১০টি কাজের দিনের মধ্যেই হস্তান্তরিত করতে হয়। এক্ষেত্রে যদি কোনও বিলম্ব ঘটে তাহলে সুদ সহ প্রাপ্য অর্থ মেটানোর দায় সংশ্লিষ্ট রাজ্য সরকারের।
CG/BD/DM/…
(Visitor Counter : 159
খাদ্যপ্রক্রিয়াকরণশিল্পমন্ত্রক
খাদ্য প্রক্রিয়াকরণ শিল্প মন্ত্রক সংশ্লিষ্ট দপ্তরগুলির সঙ্গে খাদ্য প্রক্রিয়াকরণ শিল্পের নানা সমস্যা নিয়ে আলোচনা করছেঃ হরসিমরাত কউর বাদল
নতুনদিল্লি, ৫ এপ্রিল, ২০২০
কেন্দ্রীয় খাদ্য প্রক্রিয়াকরণ শিল্পমন্ত্রী শ্রীমতী হরসিমরত কউর বাদল বলেছেন, এই শিল্পের নানা সমস্যার সমাধানে মন্ত্রক কাজ করে যাবে। ফিকি, সিআইআই, অ্যাসোচেম, পিএইচডিসিসিআই, সহ বেশ কয়েকটি শিল্প বাণিজ্য সংস্থার সঙ্গে ভিডিও কনফারেন্সের মাধ্যমে ৪ এপ্রিল তিনি প্রতিরোধমূলক নিয়ন্ত্রণ ব্যবস্থার মধ্যে দ্বিতীয় বৈঠক করেন। মন্ত্রকের পদস্থ আধিকারিকরা সংস্থাগুলিকে আগের বৈঠকের পর কি কি ব্যবস্থা নেওয়া হয়েছে, সেই বিষয়ে মন্ত্রীকে জানান।
মন্ত্রক জানিয়েছে, শিল্প সংস্থাগুলির নানা সমস্যার সমাধানের জন্য অভিযোগ নিষ্পত্তির সেল খোলা হয়েছে। খাদ্য ও যন্ত্রপাতি সরবরাহ বজায় রাখার জন্য ব্যবস্থা নেওয়া হয়েছে। জমা পড়া ৩৪৮টি সমস্যার মধ্যে ৫০%-র সমাধান হয়ে গেছে। বাকিগুলি সমাধানের কাজ চলছে। শিল্প ও বাণিজ্য সংস্থাগুলির প্রতিনিধিরা জানিয়েছেন, মন্ত্রকের থেকে সহযোগিতা পাবার পর পরিস্থিতি বদলাচ্ছে।
প্রতিরোধমূলক নিয়ন্ত্রণ ব্যবস্থা উঠে গেলে খাদ্য প্রক্রিয়াকরণ শিল্পের দ্রুত বিকাশ নিশ্চিত করার জন্য মন্ত্রী শিল্প সংস্থাগুলির থেকে পরামর্শ চান। শিল্প সংস্থাগুলি জানিয়েছে, শ্রমিকদের আনার জন্য বিশেষ ট্রেনের ব্যবস্থা করা দরকার। এছাড়া কৃষি পণ্য সংগ্রহের জন্য অর্থের যোগান গুরুত্বপূর্ণ। উওর পূর্ব ভারতের জন্য সংস্থাগুলির প্রতিনিধিরা উদ্বেগ প্রকাশ করেন।
পরামর্শ দেবার জন্য শ্রীমতী কউর সকলকে ধন্যবাদ জানিয়েছেন। বৈঠকের শেষে তিনি সবাইকে নিরাপদে ও সুস্থ থাকতে বলেন।
খাদ্য প্রক্রিয়াকরণ দপ্তরের প্রতিমন্ত্রী শ্রী রামেশ্বর তেলি উওর পূর্ব ভারতের সঙ্গে সম্পর্কিত সমস্যাগুলি সংশ্লিষ্ট রাজ্যগুলির সঙ্গে আলোচনার আশ্বাস দেন।
CG/CB
(
প্রতিরক্ষামন্ত্রক
ভারত – সিঙ্গাপুর যৌথ প্রশিক্ষণ মহড়া বোল্ড কুরুক্ষেত্রের সমাপ্তি অনুষ্ঠান
নয়াদিল্লি, ১১ এপ্রিল, ২০১৯
ভারত ও সিঙ্গাপুরের সেনাবাহিনীর মধ্যে দ্বাদশ যৌথ প্রশিক্ষণ মহড়া ‘বোল্ড কুরুক্ষেত্র’ আজ মনোজ্ঞ অনুষ্ঠানের মধ্য দিয়ে বাবিনা সেনাঘাটিতে শেষ হয়েছে। চার দিনের এই প্রশিক্ষণ মহড়ায় সেনাবাহিনীর মধ্যে পারস্পরিক সমন্বয় গড়ে তোলার পাশাপাশি, যান্ত্রিক যুদ্ধের ব্যাপারে কৌশলগত দক্ষতা বাড়ানোর ওপরেও জোর দেওয়া হয়। মহড়ায় অংশগ্রহণকারী দু’দেশের সেনাকর্মীরা একে অপরের সেরা পন্থা-পদ্ধতিগুলি সম্বন্ধে অবগত হন।
মহড়ার তত্ত্বাবধায়ক আধিকারিকরা অংশগ্রহণকারী সেনানীদের উদ্দেশে ভাষণ দেন এবং সফলভাবে এই কর্মসূচি শেষ হওয়ায় অভিনন্দন জানান। এ ধরণের মহড়া অভিযান পরিচালনার ক্ষেত্রে সেনা কর্মীদের মূল্যবান অভিজ্ঞতা সঞ্চয়ে সুদূরপ্রসারী ভূমিকা নেয়।
CG/BD/SB
(Visitor Counter : 55
তথ্যওসম্প্রচারমন্ত্রক
কেন্দ্রীয় মন্ত্রী শ্রী প্রকাশ জাভরেকর “দ্য রিপাবলিক্যান এথিক ভল্যুম থ্রি’’ ও ‘লোকতন্ত্র কে স্বর’ বই দুটি উদ্বোধন করেছেন
নতুনদিল্লি, ১৯শে নভেম্বর, ২০২০
তথ্য ও সম্প্রচার মন্ত্রী শ্রী প্রকাশ জাভরেকর আজ ‘দ্য রিপাব্লিক্যান এথিক ভল্যুম থ্রি’ ও ‘লোকতন্ত্র কে স্বর’ বই দুটির বৈদ্যুতিন সংস্করণের উদ্বোধন করেছেন।
মন্ত্রী জানিয়েছেন, রাষ্ট্রপতি বিভিন্ন বিষয়ে অনুপ্রেরণামূলক নানা ভাষণ দেন। এই বই-এ যে ভাষণগুলি স্থান পেয়েছে, সেগুলি দেশের আত্মপ্রত্যয়ের প্রতিফলন। এই বইতে কোভিড -১৯ এ ভারতের মোকাবিলার বিভিন্ন উদ্যোগের কথা লেখা আছে। ভারত সাহসের সঙ্গে তার সীমান্ত রক্ষা করে বিশ্বের অন্যান্য দেশের থেকে অনেক ভালোভাবে কোভিড সমস্যার মোকাবিলা করছে।
এই বইটির কাগজ সংস্করণ প্রতিরক্ষামন্ত্রী শ্রী রাজনাথ সিং এর আগে উদ্বোধন করেছিলেন। তিনি বলেছেন, বইয়ে রাষ্ট্রপতির ভাষণ গুলি পড়লে বোঝা যায়, তিনি আসলে তাঁর অন্তরের কথাগুলি বলেছেন। সব ই- কমার্স প্ল্যাটফর্ম থেকে বইটি পাওয়া যাবে।
বই প্রসঙ্গে :
রাষ্ট্রপতি তাঁর কার্যকালের মেয়াদের তৃতীয় বর্ষে যে সব ভাষণ দিয়েছেন, তার মধ্যে থেকে নির্বাচিত কিছু ভাষণ এই বইটিতে জায়গা পেয়েছে।
বইটিতে ৮টি অধ্যায় রয়েছে। এখানে ৫৭টি ভাষণে নতুন ভারত গঠনের ক্ষেত্রে রাষ্ট্রপতি দেশের ঐতিহাসিক ও সাংস্কৃতিক মূল্যবোধকে কতটা গুরুত্ব দিয়েছেন, তা প্রতিফলিত হয়েছে।
বইটিতে গৌতম বুদ্ধ ও মহাত্মা গান্ধী সম্পর্কে রাষ্ট্রপতি বিশেষ একটি অধ্যায় রেখেছেন, যেখানে ভগবান বুদ্ধ ও মহাত্মা গান্ধীর শিক্ষাদান একবিংশ শতাব্দীতেও কতটা প্রাসঙ্গিক সে কথা উল্লেখ করা আছে।
সারওরসায়নমন্ত্রক
কোভিড-১৯-এর বিরুদ্ধে লড়াইয়ে কেরল সরকারকে সাহায্য করছে ফার্টিলাইজার্স অ্যান্ড কেমিক্যালস ত্রিভাঙ্কোড় লিমিটেড
নয়াদিল্লি, ৩১ জুলাই, ২০২০
কেন্দ্রীয় রসায়ন ও সার মন্ত্রকের অধীন রাষ্ট্রায়ত্ত সংস্থা ফার্টিলাইজার্স অ্যান্ড কেমিল্যাস ত্রিভাঙ্কোড় লিমিটেড  কোভিড-১৯-এর বিরুদ্ধে লড়াইয়ে কেরল সরকারকে সাহায্য করছে। রাষ্ট্রায়ত্ত এই সংস্থাটির পক্ষ থেকে ইলোরে যে অডিটরিয়াম হলটি রয়েছে সেটিকে ১০০ শয্যার কোভিড ফার্স্ট-লাইন চিকিৎসাকেন্দ্র হিসেবে ব্যবহারের জন্য ইলোর পুরসভাকে হস্তান্তরিত করেছে। এছাড়াও সংস্থাটির পক্ষ থেকে কর্পোরেট সামাজিক দায়বদ্ধতার অঙ্গ হিসেবে ওই কোভিড চিকিৎসার কেন্দ্রের জন্য রোগীশয্যা, গদিবিশিষ্ট শয়নসামগ্রী প্রভৃতি সরবরাহ করেছে।
রাষ্ট্রায়ত্ত সংস্থাটির ওই অডিটোরিয়াম হলে আয়োজিত এক অনুষ্ঠানে ফ্যাক্ট-এর চেয়ারম্যান তথা ম্যানেজিং ডায়রেক্টর শ্রী কিশোর রুংটা ইলোর পুরসভার চেয়ারম্যান শ্রীমতী সি পি ঊষার হাতে ওই সামগ্রীগুলি তুলে দেন। অনুষ্ঠানে পুরসভার বরিষ্ঠ আধিকারিকরা উপস্থিত ছিলেন।
(CG/BD/DM
সারওরসায়নমন্ত্রক
ফার্মাসিউটিকাল ও চিকিৎসা সরঞ্জামের ক্ষেত্রে সুযোগ-সুবিধা এবং অংশীদারিত্ব নিয়ে বিনিয়োগকারীদের সম্মেলনে ডঃ মনসুখ মান্ডভিয়া বুধবার ভাষণ দেবেন
ইনভেস্ট ইন্ডিয়ার সঙ্গে অংশীদারিত্বে ফার্মাসিউটিকাল দপ্তর বিনিয়োগকারীদের এই সম্মেলন আয়োজন করছে
নয়াদিল্লি, ২৫ অক্টোবর, ২০২১
ফার্মাসিউটিকাল ও চিকিৎসা সরঞ্জামের দিক থেকে বিশ্বে ভারতের অবস্থানকে আরও মজবুত করতে ইনভেস্ট ইন্ডিয়ার সঙ্গে সহযোগিতায় ফার্মাসিউটিকাল দপ্তর আগামী ২৭ তারিখ বুধবার বিনিয়োগকারীদের নিয়ে এক সম্মেলন আয়োজন করেছে। ভিডিও কনফারেন্সের মাধ্যমে এই সম্মেলনের আয়োজন করা হচ্ছে। সম্মেলনের মূল বিষয় - ফার্মাসিউটিকাল ও চিকিৎসা সরঞ্জামের ক্ষেত্রে সুযোগ-সুবিধা এবং অংশীদারিত্ব গড়ে তোলা। এই উপলক্ষে একাধিক টেকনিকাল সভার আয়োজন করা হচ্ছে, যেখানে বায়োফার্মা; গবেষণা ও উন্নয়ন খাতে বিনিয়োগ; বিশ্বে বায়োফার্মা হাব হিসাবে ভারতের মর্যাদাকে আরও মজবুত করা; ভারতীয় চিকিৎসা সরঞ্জাম উৎপাদন ক্ষেত্রের সাফল্যের কাহিনী; টিকা উৎপাদন ক্ষমতা বাড়ানো; ফার্মা ও চিকিৎসা সরঞ্জাম ক্ষেত্রে স্টার্টআপগুলিকে অর্থ সহায়তা এবং ওষুধ তথা চিকিৎসা সরঞ্জাম উৎপাদন ক্ষেত্রে উৎপাদন সংযুক্ত উৎসাহভাতার আওতায় বিনিয়োগকারীদের ওপর নিয়ন্ত্রণ ব্যবস্থাকে আরও সরল করার মতো বিষয়গুলি নিয়ে আলোচনা হবে।
ফার্মাসিউটিকাল ক্ষেত্রে সুযোগ-সুবিধা নিয়ে যে আলোচনাসভার আয়োজন করা হয়েছে, তাতে বায়োফার্মাসিউটিকাল সংক্রান্ত সৃজনশীল উৎপাদনের বিভিন্ন দিক নিয়ে মতবিনিময় করা হবে। এমনকি, ১৫ হাজার কোটি টাকার সংস্থান সহ যে উৎপাদন সংযুক্ত উৎসাহভাতা কর্মসূচির সূচনা হয়েছে, তার ফলে প্রায় ২৭৮টি সংস্থা ইতিমধ্যেই যুক্ত হওয়ার ব্যাপারে আগ্রহ প্রকাশ করেছে। ফার্মাসিউটিকাল ও চিকিৎসা সরঞ্জাম ক্ষেত্রে ভারতকে বিশ্বের অগ্রণী দেশে পরিণত করতে এই সম্মেলনের মাধ্যমে বিনিয়োগকারীদের উৎসাহিত করা হবে। উল্লেখ করা যেতে পারে, চিকিৎসা সরঞ্জাম ক্ষেত্রের জন্য উৎপাদন সংযুক্ত উৎসাহভাতা কর্মসূচি চালু হয়েছে। এই কর্মসূচির ফলে চিকিৎসা সরঞ্জাম উৎপাদনের বর্তমান পরিমাণ ১১ বিলিয়ন মার্কিন ডলার থেকে আগামী ৫ বছরে ৫০ বিলিয়ন মার্কিন ডলারে পৌঁছবে বলে মনে করা হচ্ছে। ইতিমধ্যেই ১৩টি চিকিৎসা সরঞ্জাম উৎসাহ সংস্থা কর্মসূচির সুযোগ-সুবিধা গ্রহণের আবেদন জানিয়েছে।
CG/BD/SB
(Visitor Counter : 104